চেন্নাই সুপার কিংসের বিরুদ্ধে শেষ ওভারে বল করতে এসে চূড়ান্ত ব্যর্থ হন কলকাতা নাইটরাইডার্স-এর তারকা বোলার বিনয় কুমার। তাঁর করা ম্যাচের শেষ ওভারে ১৭ রান তুলে ম্যাচ জিতে নেয় মহেন্দ্র সিংহ ধোনির চেন্নাই সুপার কিংস। 

এই বিষয়ে অন্যান্য খবর

চেন্নাইকে থামাতে না পারলেও সমালোচকদের থামালেন বিনয়, দিলেন ‘ইয়র্কার’


তার পর থেকেই কেকেআর ভক্তরা বিনয় কুমারকে ছেড়ে কথা বলেননি। আক্রমণ শানিয়েছেন কেকেআর-এর তারকা বোলারকে। শুধু আমজনতা নয়, ভারতের প্রাক্তন ক্রিকেটার আকাশ চোপড়া আরও এক ধাপ এগিয়ে বিনয় কুমারের ব্যর্থতা তুলে ধরেছেন। 

টুইট করে আকাশ লিখেছেন, এবারের আইপিএল-এ বিনয় কুমার— 
আরসিবি-র বিরুদ্ধে প্রথম ওভার—১৪ রান
আরসিবি-র বিরুদ্ধে ২০তম ওভার— ১৬ রান
সিএসকে-এর বিরুদ্ধে প্রথম ওভার —  ১৬ রান
সিএসকে-এর বিরুদ্ধে ২০তম ওভার — ১৯ রান
আকাশ চোপড়ার এহেন টুইটের পরে বিনয় কুমারের পাশে এসে দাঁড়িয়েছেন বাংলার রনজি দলের অধিনায়ক মনোজ তিওয়ারি। তিনি আকাশ চোপড়ার উদ্দেশে টুইট করেছেন, আকাশভাই, এভাবে বিনয় কুমারের পারফরম্যান্স তুলে ধরা উচিত নয়। কেউই ইচ্ছাকৃতভাবে খারাপ খেলতে চায় না। তুমি নিজেও একজন ক্রিকেটার। তাই বুঝবে ওর অবস্থাটা। ছোট ভাই হিসেবে বড় ভাইয়ের কাছে এটাই আমার অনুরোধ। সোশ্যাল সাইটে টুইট করে সমালোচকদের মুখ বন্ধও করে দিয়েছেন মনোজ।